[{"text_idx": "#000003", "text": "Mihkel Kunnus: postmodernistlikud konservatiivid ja neopuritaanlikud progressiivid"}, {"text_idx": "#000005", "text": "Ko\u0303ige tulipa\u0308isemalt ja revolutsioonilisemalt riigitu\u0308u\u0308ri kallal rapsida tahtev erakond nimetab end konservatiivseks, seevastu partei, mille nimesse reform ehk muutus on lausa ainuso\u0303naliselt sisse kirjutatud, jutlustab tasa ja targu peenha\u0308a\u0308lestusest, mis u\u0308ldist kurssi vo\u0303imalikult va\u0308he muudaks, sedastab oma essees Mihkel Kunnus."}, {"text_idx": "#000006", "text": "Vanakooli mo\u0303tteloolasel ja erudiidil Ilmar Venel on u\u0308ks tore essee, mille pealkiri on \"Pahustumine ehk Uusaja olemus\" (Ilmamaa 2002). Ilmar Vene na\u0308itab seal, kuidas paljud uusaegsust iseloomustavad metafu\u0308u\u0308silised orientiirid on justkui pahupidi keeratud versioonid keskaegsetest."}, {"text_idx": "#000007", "text": "Essee formaat on ku\u0308ll lootusetult aegunud (350 leheku\u0308lge ja kaaned u\u0308mber!), aga selle pealkirjaks valitud koondkujund resoneerub u\u0308pris ha\u0308sti ka palju va\u0308iksemas ja pa\u0308evakajalisemas mastaabis kui essees eneses ka\u0308sitletud paar aastatuhandet."}, {"text_idx": "#000008", "text": "Eriti ajalikke, aga ometi ko\u0303nekad na\u0308iteid vo\u0303ib leida juba meie parteide enesenimetuste pahupidisusest \u2013 ko\u0303ige tulipa\u0308isemalt ja revolutsioonilisemalt riigitu\u0308u\u0308ri kallal rapsida tahtev erakond nimetab end konservatiivseks, seevastu partei, mille nimesse reform ehk muutus on lausa ainuso\u0303naliselt sisse kirjutatud, jutlustab tasa ja targu peenha\u0308a\u0308lestusest, mis u\u0308ldist kurssi vo\u0303imalikult va\u0308he muudaks."}, {"text_idx": "#000010", "text": "Ta\u0308helepanu va\u0308a\u0308rib ehk aga see, et ka u\u0308ks levinuim ajakirjanduslik formaat \u2013 analu\u0308u\u0308tiline so\u0303imamine \u2013 teeb sageli taolisi pahupidisusi. Ja analu\u0308u\u0308tilisel so\u0303imamisel on kindlasti poliitiliste hoiakute kujundamisel u\u0308ksjagu mo\u0303ju."}, {"text_idx": "#000011", "text": "Siin tundubki olevat ta\u0308helepanuva\u0308a\u0308rne see, et kui praegusele kultuuriso\u0303jale pragmatistliku pilguga vaadata, ta\u0308hendab keskenduda leeride enesekirjelduste asemel nende ka\u0308itumisele ja taotlustele, siis on siin leerid mitmes mo\u0303ttes pahupidi. (Tuletan meelde, et pragmatismi printsiibi u\u0308ks so\u0303nastusi on ja\u0308rgmine \"Uskumuste sisuline erinevus seisneb neist la\u0308htuvate ka\u0308itumisviiside erinevuses\", lu\u0308hidalt, kellegi ideoloogiliseks positsioneerimiseks tuleb vaadata pigem ta ka\u0308itumist, kui kuulata ta enesekirjeldust.1)"}, {"text_idx": "#000012", "text": "Vo\u0303iks isegi o\u0308elda, et vastast su\u0308u\u0308distatakse enese pattudes, so\u0303imamiseks kasutatakse so\u0303nu, mis iseloomustavad so\u0303imajat tihti ta\u0308psemini kui so\u0303imatavat."}, {"text_idx": "#000014", "text": "Arhetu\u0308u\u0308pse Briti konservatiivina vo\u0303iks meenuda na\u0308iteks sir Roger Scruton, suures maaha\u0308a\u0308rberis elav dz\u030centelmen, kes kannab peeneruudulist pintsakut, armastab ratsutada, ra\u0308a\u0308gib va\u0308ga peent ko\u0303rginglise keelt ja tunneb vastumeelsust mis tahes rapsimiste ja skandaalitsemiste vastu, jutlustab kogukondlikkust ja kiindumist oma kodupaika, hindab u\u0308liko\u0303rgelt traditsioone ja konventsioone."}, {"text_idx": "#000015", "text": "Boris Johnsoni kaubama\u0308rgiks on aga ro\u0303hutatult hooletu va\u0308limus, ajakirjanikud leiavad ta tihti eest lillelistes s\u030cortsides ja fliisis, soeng nagu harakapesa. Tal on endast paarku\u0308mmend aastat noorem elukaaslane, kelle ta leidis oma abikaasa ko\u0303rvalt ja kelle abordiarve ta vastumeelselt kinni maksis."}, {"text_idx": "#000016", "text": "Johnson on esimene, kes to\u0303i ajaloolisse hoonesse elukaaslase, kellega pole abielus. Ta on vallandatud ajalehest lugude ja tsitaatide vo\u0303ltsimise eest, ta elu on kulgenud skandaalist skandaali2."}, {"text_idx": "#000017", "text": "Ja\u0308ttes ko\u0303rvale igasugused moraliseerimised, siis vo\u0303iks teda nimetada uljaks elukunstnikuks ja pullivennaks, punkariks ja triksteriks vo\u0303i milleks iganes, aga ta on ko\u0303ike muud kui klassikaline briti konservatiiv."}, {"text_idx": "#000020", "text": "Seeja\u0308rel mitmete institutsioonide survest: murdus perekonna ning ku\u0308lakogukonna absoluutne vo\u0303im. Kirik ei olnud enam ko\u0303ikvo\u0303imas ning lindpriiks kuulutamine vo\u0303i kirikuvande alla panemine ei vo\u0303rdunud enam surmaotsusega."}, {"text_idx": "#000023", "text": "Umbes nii nagu Thomas Manni \"Vo\u0303luma\u0308e\" Settembrini u\u0308tles Jeesuse kohta: \"Kas too mees to\u0303esti elas, olevat ebakindel. Su\u0308ndinud aga olevat toona u\u0308ksikhinge va\u0308a\u0308rtuse aade u\u0308hes u\u0308hetaolisuse aatega, \u2013 u\u0308he so\u0303naga individualistlik demokraatia, mille vo\u0303iduka\u0308ik katkematult edasi kestvat kuni ta\u0308napa\u0308evani.\""}, {"text_idx": "#000027", "text": "Need on need, kes nimetavad ennast progressiivideks! Rootsi radikaalfeministid ja USA sotsiaalse o\u0303igluse so\u0303durid pu\u0308u\u0308avad u\u0308ksteist u\u0308le trumbata sellega, kes koostab rangemad formulatsioonid seksuaalka\u0308itumisele."}, {"text_idx": "#000029", "text": "\"Istanbuli konventsioon juba ka\u0308sitleb naistevastast va\u0308givalda essentsiaalselt erinevana meestevastasest va\u0308givallas st pragmatistlikult vaadatuna on tegu sookategooriate taasessentsialiseerimisega.\""}, {"text_idx": "#000030", "text": "Vastne Euroopa Komisjoni president Ursula von der Leyen tahaks \"viia naistevastase va\u0308givalla aluslepingutesse kui kuriteo Euroopa va\u0308a\u0308rtuste vastu\"3 ning Istanbuli konventsioon juba ka\u0308sitleb naistevastast va\u0308givalda essentsiaalselt erinevana meestevastasest va\u0308givallas st pragmatistlikult vaadatuna on tegu sookategooriate taasessentsialiseerimisega \u2013 inimestel on seaduse ees ja\u0308lle sugu! \u2013 , kusjuures seda samadel po\u0303hjendustel, mida kasutavad ko\u0303ige arhailisemad religioossed traditsioonid, ta\u0308hendab naiste kaitse ja turvalisuse tagamiseks."}, {"text_idx": "#000032", "text": "Heaks na\u0308iteks on ka nn progressiivide suhtumine Jordan Petersoni, Kanada kliinilisse psu\u0308hholoogi, kes on sattunud kultuuriso\u0303dade eesliinile. Teda vo\u0303iks pidada to\u0303eliseks progressiiviks, progressiiviks ilma jutuma\u0308rkideta, sest ta korraga hoiab kinni o\u0303htumaiste va\u0308a\u0308rtuste baasimpulssidest \u2013 indiviidi u\u0308limusest mis tahes kollektivismi ees \u2013 ja samas arendab samas suunas edasi tendentse, mis meid siia on kandnud."}, {"text_idx": "#000033", "text": "Na\u0308iteks peab Peterson homoabielu mo\u0303istlikuks sotsiaalseks eksperimendiks, sealhulgas lapsendamiso\u0303igusega, sest kuigi me ei tea veel, kuidas see lastele mo\u0303jub, et vanemad on samasoolised, on ta veendunud, et \"kaks vanemat on alati parem kui u\u0308ks\" (seevastu meie \"konservatiivid\" on siin pahatihti o\u0303ige \"progressiivsel\" positsioonil \u2013 inimene muutku oma kaasasu\u0308ndinud loomust! Nad vo\u0303ivad mo\u0303nuga pilada tegelasi, kes tahavad oma kaasasu\u0308ndinud sugu muuta, aga ei suuda taibata, et seksuaalne orientatsioon on samavo\u0303rd kaasa su\u0308ndinud kui sugu, lihtsalt u\u0308hel juhul tuleb pu\u0308ksi vaadata, teisel juhul tsipake su\u0308gavamale, hormonaalsele ja neuraalsele tasandile)."}, {"text_idx": "#000034", "text": "Farmakoloogiliselt ja psu\u0308hhiaatriliselt pa\u0308devana ning teadustulemustele tuginedes pooldab ka kanepi legaliseerimist (sest see on kordades ohutum kui alkohol) jne. Ometi on talle virutamine saanud grupitunnuslikuks lojaalsusz\u030cestiks just, u\u0308tleme, uusprogressiivide karjale."}, {"text_idx": "#000035", "text": "Kenaks pahupidistumise na\u0308iteks sobib siinjuures ja see, et Jordan Petersoni mo\u0303neti u\u0308heku\u0308lgne ka\u0308sitlus mo\u0303jukast Prantsuse mo\u0303tlejast Michel Foucault'st \u2013 u\u0308hest progressiivide lemmikust \u2013 iseloomustab ja\u0308llegi praeguseid \"konservatiive\"."}, {"text_idx": "#000036", "text": "\"Vastusena vaatab meile na\u0308kku ja\u0308lle mo\u0303ni aarja vanamees, kes end konservatiiviks nimetab.\""}, {"text_idx": "#000037", "text": "Petersoni so\u0303nul ru\u0308ndas Foucault o\u0303htumaise kultuuri aluseid sellega, et va\u0308itis teaduse olevat alati vo\u0303imu to\u0308o\u0308riista (mis kehtestab ajastut iseloomustava to\u0303erez\u030ciimi jne). Ja kui nu\u0308u\u0308d pragmatistlikult ku\u0308sida, et kes ka\u0308itub nii nagu teadus oleks a priori vo\u0303imu ja ideoloogiate to\u0308o\u0308riist, siis vastusena vaatab meile na\u0308kku ja\u0308lle mo\u0303ni aarja vanamees, kes end konservatiiviks nimetab."}, {"text_idx": "#000038", "text": "Eelko\u0303ige ilmneb see igasugustes keskkonnaalastes debattides. Piisab vaid mo\u0303nele keskkonnaalasele uuringule viidata, kui kargab va\u0308lja trobikond marufukojaanist \"konservatiivi\", kes raiub nagu rauda, et teadus ja to\u0303de on pelgalt Vo\u0303imu to\u0308o\u0308riistad, et IPCC ja U\u0308RO kehtestavad domineerimise nimel oma to\u0303erez\u030ciimi jne."}, {"text_idx": "#000039", "text": "Muide, ko\u0303rvalepo\u0303ikena vo\u0303ib muidugi o\u0308elda, et skeptistsism on alati olnud teaduse tubli to\u0308o\u0308riist, aga skeptitsismiga on see ha\u0308da, et seda saab alati kangemaks keerata. To\u0303sikindlusno\u0303ude saab ajada nii rangeks, et u\u0308kski fakt pole piisavalt to\u0303estatud."}, {"text_idx": "#000040", "text": "Tuntuim absoluutse to\u0303sikindluse otsija on ehk Descartes oma kuulsa cogito ergo sum'iga. Ta jo\u0303udis tulemusele, et kahelda saab ko\u0303iges, peale selle, et olemas on keegi, kes parasjagu kahtleb. Ko\u0303ik muu vo\u0303ib olla illusoorne."}, {"text_idx": "#000041", "text": "Aga veel lammutavamalt mo\u0303jus ehk oli David Hume, kes na\u0308itas, et rangelt vo\u0303ttes ei saa kindel olla isegi loodusseadustes, sest need toetuvad minevikusu\u0308ndmustele, aga sellest, et midagi kehtis minevikus, ei saa ja\u0308reldada, et see kehtib ka tulevikus, sealhulgas loodusseadused. Ei ole to\u0303estatud, ega ka saa to\u0303estada, et tulevik on sama struktuuriga mis minevik! Ja kui epistemoloogiline vint nii peale keerata, siis ei saa to\u0303esti enam midagi to\u0303estatuks ja faktiliseks lugeda."}, {"text_idx": "#000042", "text": "Ku\u0308ll aga on o\u0303petlik vaadata, mis juhtub \"konservatiivide\" skeptilisusega siis, kui pilgu alla satuvad erinevad immigratsiooniteemad. Oo, see on va\u0308gev temperamendimuutus, mis siis seda to\u0303ugu tabab!"}, {"text_idx": "#000044", "text": "Aeg liigestest on lahti. Kultuurisuundumuste eesliinil madistavad postmodernistlikud konservatiivid ja neopuritaanlikud progressiivid"}, {"text_idx": "#000046", "text": "\"Inimene on ju rumal, fenomenaalselt rumal. Vo\u0303i o\u0303igemini \u2013 ta pole sugugi rumal, kuid niivo\u0303rd ta\u0308namatu, et teist temasarnast pole leida. Ma ei imestaks na\u0308iteks teps, kui keset seda tulevast u\u0308leu\u0308ldist mo\u0303istlikkust seisaks u\u0308hel heal pa\u0308eval a\u0308kki u\u0308ks dz\u030centelmen, ebao\u0303ilis, vo\u0303i o\u0308elgem parem, progressivaenulik ja irvitav na\u0308gu ees, paneks ka\u0308ed puusa ja u\u0308tleks meile ko\u0303igile: ha\u0308rrased, kui lu\u0308kkaks o\u0303ige kogu selle mo\u0303istliku kupatuse jalahoobiga u\u0308mber, lo\u0308o\u0308ks ta uppi \u2013 ainuu\u0308ksi selleks, et ko\u0303iki neid logaritme kuradile saata ja ja\u0308lle oma tobeda tahtmise ja\u0308rgi elada! Sellest poleks veel ha\u0308da, aga paha lugu on see, et ta tingimata kohe endale ju\u0308ngreid leiab, selline on inimese loomus. Ja see ko\u0303ik su\u0308nnib tu\u0308hisel po\u0303hjusel, mis muidu ei tasuks nagu mainimistki: nimelt sellepa\u0308rast, et inimene on alati ja igal pool, u\u0308ksko\u0303ik kes ta ka poleks, armastanud tegutseda nii, nagu ta on tahtnud, ja mitte sugugi nii, nagu mo\u0303istus ja kasu talle ette kirjutavad; tahta vo\u0303ib iseenda kasude vastaseltki, mo\u0303nikord on isegi ha\u0308datarvilik no\u0303nda tahta (see on juba minu idee). Omaenda isikupa\u0308rane vaba tahe, omaenda u\u0308ksko\u0303ik kui po\u0308o\u0308rase tuju ja\u0308rgimine, oma fantaasia, olgu see teinekord kas vo\u0303i hulluseni u\u0308les piitsutatud, \u2013 see on see u\u0308ks ja ainus, see a\u0308raunustatud ko\u0303ige kasulikum kasu, mis ei sobi mingisse kategooriasse ja mille to\u0303ttu ko\u0303ik su\u0308steemid ja teooriad kokku varisevad. Kust need tarkpead selle siis vo\u0303tavad, et inimese tahtmised peavad olema just normaalsed ja mingil moel vooruslikud? Mille po\u0303hjal nad nii kindlalt kujutlevad, et inimese tahtmised peavad tingimata olema mo\u0303istlikult kasulikud? Inimene tahab ainult oma tahtmistes suvera\u0308a\u0308nne olla, u\u0308ksko\u0303ik mida see suvera\u0308a\u0308nsus ka maksma la\u0308heks ja mis tagaja\u0308rjed sel oleksid.\"4"}, {"text_idx": "#000047", "text": "Mihkel Kunnus: keskkonnaku\u0308simuses hakkab konservatiivsus ta\u0308hendama utopismi"}, {"text_idx": "#000048", "text": "Marko Kaasik: kliimadebatt globaalkapitalismi to\u0303mbetuules"}, {"text_idx": "#000049", "text": "Martin Luiga: fantastika vabaduse maskiga"}, {"text_idx": "#000050", "text": "Peeter Espak: kliimadebatt fanatismi to\u0303mbetuultes"}, {"text_idx": "#000051", "text": "Henri Holtsmeier: protestin, sest see toob tulemusi"}, {"text_idx": "#000053", "text": "Indrek Neivelt: eurooplased peaksid tarbimist va\u0308hendama"}, {"text_idx": "#000054", "text": "Rain Kooli: igau\u0308ks on ohver, aga mina olen eriti"}, {"text_idx": "#000056", "text": "Kaarel Tarand. Pikk tee Visegra\u0301di"}, {"text_idx": "#000057", "text": "Karol Kallas: olukorrast ajakirjanduses ehk miks ko\u0303ik ka\u0308ib alla"}, {"text_idx": "#000059", "text": "Boris Johnson sai ametlikult peaministriks"}, {"text_idx": "#000060", "text": "Karl Kivil: Euroopa vo\u0303imalus on koosto\u0308o\u0308"}, {"text_idx": "#000061", "text": "Janar Mikkelsaar: meie ha\u0308rrad ja meie luuserid"}, {"text_idx": "#000063", "text": "Karol Kallas: inimese sees on auk"}, {"text_idx": "#000065", "text": "Karol Kallas: seisus kohustab nahka turule viima"}, {"text_idx": "#000069", "text": "Mihkel Mutt: maailmalo\u0303pp pole ligi tulnud"}, {"text_idx": "#000070", "text": "Riho Paramonov: mo\u0303lgutusi so\u0303jaaja ajakirjanduskeelest"}, {"text_idx": "#000072", "text": "Mari Peegel: Koidula pole ainus naine, kes va\u0308a\u0308rib oma ta\u0308navat"}, {"text_idx": "#000074", "text": "Harjumaal hukkus vastu puud so\u0303itnud autos kaks inimest"}, {"text_idx": "#000078", "text": "Ilves tuli pu\u0308hapa\u0308eval kuuendaks, MK-sarjas vahetus u\u0308ldliider"}, {"text_idx": "#000080", "text": "Briti peaminister tagandas maksupettuses kahtlustatava konservatiivide juhi"}, {"text_idx": "#000082", "text": "Iraani meedia: riiki tabas drooniru\u0308nnak laskemoonatehase vastu"}, {"text_idx": "#000083", "text": "Andersson sai Les Rousses'is teise vo\u0303idu"}]